Rettens dom (Sjette Afdeling) af 23. september 2020 – VE mod ESMA

(Forenede sager T-77/18 og T-567/18)

»Personalesag – midlertidigt ansatte – tidsubegrænset ansættelse – bedømmelsesrapport – bedømmelsesåret 2016 – ulovlighedsindsigelse vedrørende bedømmelsesvejledningen – åbenbart urigtigt skøn – bedømmelse af aktiviteter udført som personalerepræsentant – procedurefejl – opsigelse af ansættelseskontrakten – utilstrækkelige præstationer i en periode på to år«

1. Tjenestemandssager – søgsmål rettet mod afgørelsen om afvisning af klage – retsvirkning – sagsanlæg til prøvelse af den anfægtede akt – undtagelse – afgørelse, der ikke har bekræftende karakter (Tjenestemandsvedtægten, art. 90, stk. 2, og art. 91; ansættelsesvilkårene for de øvrige ansatte, art. 46) (jf. præmis 45 og 46)

2. Tjenestemandssager – bedømmelsesrapport – forudgående administrativ klage – fakultativ karakter – indgivelse – følger – overholdelse af formkrav gældende for den forudgående klage (Tjenestemandsvedtægten, art. 90 og 91) (jf. præmis 47)

3. Tjenestemandssager – ulovlighedsindsigelse – rækkevidde – anfægtelige retsakter – generel retsakt, der er hjemmel for den anfægtede afgørelse – bedømmelsesvejledning vedtaget af et agentur – formaliteten (Art. 277 TEUF; tjenestemandsvedtægten, art. 110, stk. 2) (jf. præmis 55-57)

4. Tjenestemænd – bedømmelse – en institutions interne retningslinjer – retsvirkninger – grænser – overholdelse af princippet om retsreglernes trinfølge (Tjenestemandsvedtægten, art. 43) (jf. præmis 65 og 67-69)

5. Tjenestemænd – bedømmelse – bedømmelsesrapport – bedømmernes skønsbeføjelse – domstolsprøvelse – grænser (Tjenestemandsvedtægten, art. 43) (jf. præmis 90-92)

6. Tjenestemænd – repræsentation – begrænsninger forbundet med udøvelse af hvervet som personalerepræsentant – hensyntagen hertil ved udarbejdelse af bedømmelsesrapport – bedømmernes forpligtelser (Tjenestemandsvedtægten, art. 43; bilag II, art. 1, stk. 6) (jf. præmis 171 og 172)

7. Tjenestemænd – bedømmelse – bedømmelsesrapport – udfærdigelse – tjenestemænd, som udøver personalerepræsentative funktioner – system indført af Kommissionen – bedømmernes forpligtelser – hensyntagen til ad hoc-bedømmelsesgruppens udtalelser – ikke-eksisterende gruppe – følger – annullation af rapporten – betingelser (Tjenestemandsvedtægten, art. 43; bilag II, art. 1, stk. 6) (jf. præmis 173-176 og 190-195)

8. Tjenestemænd – midlertidigt ansatte – opsigelse af en kontrakt på ubestemt tid – administrationens skønsbeføjelse – domstolsprøvelse – grænser – åbenbart urigtigt skøn – begreb [Ansættelsesvilkårene for de øvrige ansatte, art. 47, litra c), nr. i)] (jf. præmis 205-213)

9. Tjenestemandssager – erstatningssøgsmål – annullation af anfægtet ulovlig retsakt – passende genoprettelse af ikke-økonomisk skade – bedømmelsesrapport, der ikke indeholder vurderinger, som kan virke sårende for den berørte eller skade vedkommendes omdømme (Tjenestemandsvedtægten, art. 91) (jf. præmis 224 og 225)

10. Tjenestemandssager – erstatningssøgsmål – annullation af anfægtet ulovlig retsakt – passende genoprettelse af ikke-økonomisk skade – ulovlig afskedigelse af en ansat, uden at der foreligger særlige omstændigheder (Tjenestemandsvedtægten, art. 91) (jf. præmis 227 og 228)

Angående

Søgsmål støttet på artikel 270 TEUF med påstand dels om annullation af sagsøgerens bedømmelsesrapport for perioden fra den 1. januar til den 31. december 2016, af afgørelsen af 14. november 2017 om at opsige sagsøgerens kontrakt som midlertidigt ansat og af afgørelserne om afslag på sagsøgerens klager over disse retsakter, dels om erstatning af den ikke-økonomiske skade, som sagsøgeren angiveligt har lidt.

Konklusion

1) Sag T-77/18 og sag T-567/18 forenes med henblik på dommen.

2) VE’s bedømmelsesrapport for perioden fra den 1. januar til den 31. december 2016 annulleres.

3) Afgørelsen af 14. november 2017 om opsigelse af VE’s kontrakt som midlertidigt ansat annulleres.

4) I øvrigt frifindes Den Europæiske Værdipapir- og Markedstilsynsmyndighed (ESMA).